ניק לאשיי

ניקולס סקוט לאשיי (באנגלית: Nicholas Scott Lachey; נולד ב-9 בנובמבר 1973) הוא זמר, פזמונאי, שחקן ומפיק אמריקאי. לאשיי נולד בקנטקי ארצות הברית. בנם של קייט ליימבאך וג'ון לאשיי. יש לו שני אחים קטנים, אחות ובנוסף, שני קרובים מאומצים[דרושה הבהרה]. לאשיי גדל באוהיו ולמד בבית הספר הקהילתי לאומנות שם פיתח את קולו בזמן שהצטיין בספורט. לאחר סיום התיכון החל ללמוד באוניברסיטת דרום קליפורניה שבלוס אנג'לס, קליפורניה. לאחר שנה רצה להיות קרוב למשפחתו והחליט לעבור לאוניברסיטה באוהיו שם הצטרף לאחווה. לאשיי החל את קריירת השירה שלו באמצע שנות התשעים כחבר בלהקת הבנים "98 Degrees" יחד עם אחיו דרו ושני חברים נוספים. אלבום הבכורה של הלהקה יצא ביולי 1997 אך ההצלחה הגדולה הייתה עם יציאת האלבום השני שנה מאוחר יותר. הלהקה מכרה למעלה מ-10 מיליון עותקים. ב-2 בינואר 2000 יצא הסינגל הראשון של לאשיי "Where You Are" שהיה דואט מהאלבום של ג'סיקה סימפסון. בקיץ 2003 החלה תוכנית הריאלטי "Newlyweds" בכיכובו של לאשיי ואשתו דאז ג'סיקה סימפסון, התוכנית שודרה בערוץ MTV ועסקה בחיי הזוג כנשואים טריים. ב-2005 זכתה התוכנית בפרס בחירת הקהל עבור תוכנית הריאליטי המועדפת. זמן קצר לאחר מכן בוטלה התוכנית. ב-11 בנובמבר 2003 יצא אלבום הבכורה של לאשיי, "SoulO". הסינגל הראשון מהאלבום היה "Shut Up" שיצא ב-19 באוגוסט 2003. הסינגל השני מהאלבום היה "This I Swear" שנבחר להיות הפתיח לסדרה "Newlyweds" (נקראה בארץ "זוג טרי"). למרות שיצא במהלך הצלחת הסדרה, נחל האלבום כישלון מסחרי. לאשיי שיחק תפקיד משנה בסדרה מכושפות בשנים 2004–2005. אלבומו השני של לאשיי נקרא "What's Left of Me" ויצא ב-9 במאי 2006. האלבום נכנס למקום השני במצעד הבילבורד. האלבום זכה למעמד זהב לאחר שמכר למעלה מחצי מיליון עותקים. הסינגל הראשון שיצא היה "What's Left of Me" כשם האלבום שיצא ב-21 בפברואר 2006 והגיע למקום השישי. הסינגל השני מהאלבום היה "I Can't Hate You Anymore" שיצא ב-30 באוקטובר 2006. אחריו יצא "Resolution" ב-12 בדצמבר 2006. ב-18 בדצמבר 2007 יצא הסינגל "Ordinary Day" שהוקלט כחלק מפסקול הסרט של אופרה וינפרי. לאשיי ידוע גם בעקבות תפקידו בסדרה מגרש ביתי. ב-2007 החל לאשיי לעבוד על אלבומו השלישי. האלבום, "Coming Up For Air" לא יצא אל החנויות כפי שתוכנן עקב חילוקי דעות עם חברת התקליטים, "Jive Records", וביוני 2010 עזב לאשיי את החברה. הסינגל הראשון מהאלבום יצא לאור בשנת 2007 והיה בעצם קאבר לשיר "Patience" של להקת טייק ד'את. הסינגל השני מהאלבום היה "All in My Head" שיצא ב-29 באוגוסט 2009. לאשיי הופיע בהופעת אורח בסדרה מגרש ביתי. במרץ 2009 עלתה בערוץ MTV תוכנית ריאליטי דוקומנטרית בהפקתו של לאשיי שנקראה, "Taking the Stage", ועסקה בחייהם של תלמידי תיכון בבית ספר לאומנות. הסדרה שודרה במשך שתי עונות עד ביטולה באפריל 2010. החל ממרץ 2009 לאשיי מנחה תוכנית שירה בשם "The Sing-Off" של רשת NBC. לאשיי והזמרת ג'סיקה סימפסון יצאו החל משנת 1999 וב-26 באוקטובר 2002 השניים התחתנו. בנובמבר 2005 לאחר חודשים של השערות בצהובונים הודיעו השניים כי הם נפרדים. גירושי הזוג התבצעו ב-30 ביוני 2006. השניים מכרו את אחוזתם שבקליפורניה לג'סטין ברפילד כוכב הסדרה מלקולם באמצע. זמן קצר לאחר שיצא הסינגל "What's Left of Me" מהאלבום השני הוא החל לצאת עם הדוגמנית ונסה מינילו שהשתתפה בקליפ. השניים נפרדו ביוני 2009 אך חזרו באוקטובר אותה שנה. ב-4 בנובמבר 2010 הודיעו השניים על אירוסיהם. השניים נישאו ב-15 ביולי 2011 בחתונה קטנה של משפחה וחברים. בני הזוג לאשיי חולקים יום הולדת, 9 בנובמבר. יש להם שלושה ילדים. 2003: SoulO 2006: What's Left of Me 2013: A Father's Lullaby 2014: Soundtrack of My Life מדיה וקבצים בנושא ניק לאשיי בוויקישיתוף אתר האינטרנט הרשמי של ניק לאשיי ניק לאשיי, ברשת החברתית פייסבוק ניק לאשיי, ברשת החברתית אקס (טוויטר) ניק לאשיי, סרטונים בערוץ היוטיוב ניק לאשיי, במסד הנתונים הקולנועיים IMDb (באנגלית) ניק לאשיי, באתר AllMovie (באנגלית) ניק לאשיי, במסד הנתונים הקולנועיים KinoPoisk (ברוסית) ניק לאשיי, באתר אפל מיוזיק (באנגלית) ניק לאשיי, באתר ספוטיפיי ניק לאשיי, באתר Last.fm (באנגלית) ניק לאשיי, באתר AllMusic (באנגלית) ניק לאשיי, באתר MusicBrainz (באנגלית) ניק לאשיי, באתר Yandex.Music (ברוסית) ניק לאשיי, באתר Discogs (באנגלית) ניק לאשיי, באתר Songkick (באנגלית) ניק לאשיי, באתר Genius ניק לאשיי, באתר בילבורד (באנגלית)